recursal/SuperWikiNEXT-32B huggingface dataset:
Danmarks politiske system
* Folketinget
	+ Formann: Henrik Dam Kristensen

---

* Danmarks monark:
	+ Margrethe II
	+ Liste over monarker
* Statsministeren
	+ Mette Frederiksen
	+ Liste over statsministre
* Danmarks regjering
	+ Frederiksens regjering

---

* Regioner
* Kommuner

---

* Politiske partier
* Grunnloven

**Folketingets presidium** (*presidium*, latin: «de som sitter foran») er den øverste ledelsen av det danske Folketinget. Helt konkret henviser presidium til at medlemmene av Folketingets presidium på skift leder møtene i Folketingssalen fra formannssetet. Herfra sørger de blant annet for at Folketingets medlemmer «hilser når de går på talerstolen, at de overholder taletiden, og at de holder en god tone».

Folketingssalen
Presidiet består av Folketingets formann (*formand*) samt fire visepresidenter (*næstformænd*). Presidiet forestår ledelsen av Folketingets daglige administrasjon og de politiske forhandlinger som foregår i Folketinget. Presidenten (eller en visepresident) er i Folketinget plassert ved siden av talerstolen. Vervet som folketingspresident regnes for å være landets fremste, hvorfor presidenten oppebærer en gasje som er på nivå med statsministerens.

Presidiet velges på det første møte hvor Folketinget trer sammen ved begynnelsen av en folketingssamling, liksom det ved nyvalg til Folketinget velges et nytt presidium. Presidiet velges av hele Folketinget. Reelt er det dog kun presidenten som velges direkte, idet de fire største partiene i Folketinget, utover det parti presidenten tilhører, besetter visepresidentpostene i rekkefølge etter størrelse. Folketingets presidium består således i praksis alltid av representanter for de fem største partiene i Folketinget (idet det dog er teoretisk mulig at et parti utover de fem største besetter presidentposten). Hvis to grupper har like mange mandater, skjer avgjørelsen ved loddtrekning. Det er skjedd flere ganger i historien.

Den primære oppgaven for presidenten (og visepresidentene) er å lede de omkring 100 møter som årlig avholdes i folketingssalen. Det er presidenten som sørger for at folketingsmedlemmene får ordet i den riktige rekkefølge, liksom vedkommende påser at reglene for taletidens lengde overholdes. Det er også presidenten som bryter inn hvis et folketingsmedlem bruker direkte tale overfor en kollega, som ifølge tingets retningslinjer skal tituleres med herr og fru.

Folketingets presidium har dessuten det overordnede ansvar for Folketingets administrasjon og dermed også ansvaret for Folketingets ansatte. Posten som Folketingets formann regnes for at være den fineste, man kan velges til i det danske samfunn. Derfor går posten oftest til et garvet folketingsmedlem som er respektert bredt blant medlemmene av Folketinget.

Referanser
----------

1. 1 2 3  «Folketingets Præsidium», *Folketinget*

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Karisk skrift** ble brukt til å skrive oldtidsspråket karisk, et av de anatoliske språk. Skriften er kjent fra tekster tilbake til 600-tallet f.Kr.

Skriften gjør seg bemerket ved at tegnene er hentet fra det greske alfabetet, men at tegnene står for en helt annen uttale enn på gresk. Den regnes for å være beslektet med lykisk skrift.

| Bokstav | Karisk uttale | Gresk uttale |
| --- | --- | --- |
| Α | a | a |
| Γ | b | g |
| Δ | l | d |
| E | ù | e |
| F | r | w |
| I | λ a, l/r | z |
| Θ | q | th |
| Λ | b | l |
| Ϻ (Μ?) | s | s (m?) |
| N | m | n |
| Ο | o | o |
| Π ? | k | p |
| Ϙ | t | q |
| Ρ | š | r |
| C | d | s |
| X | x | t |
| Φ | ñ | ph |
| Ψ | n | ps |

Eksterne lenker
---------------

* (en) Carian alphabet – kategori av bilder, video eller lyd på Commons Rediger på Wikidata
**Bendix von Ahlefeldt** (1715–1782) var en dansk offiser og kammerjunker hos dronning Sophie Magdalene.

Han var sønn av Bendix von Ahlefeldt (1684–1739), kammerherre hos Carl Frederik av Slesvig-Holsten-Gottorp, og Charlotte Amalie Ditlevsdatter Reventlow (1695–1722). I 1744 ble han hoffjunker hos dronningen, samme år kaptein ved Fynske Regiment.

Forhold til prinsesse Louise
----------------------------

Søsteren, Marie Elisabeth var hoffdame hos kongens søster, prinsesse Louise. Mens kongen var på reise i Norge, la hoffdamen til rette for at den litt forsømte prinsessen fikk tilbringe tid sammen med broren Bendix på Hirschholm slott. Prinsessen ble forelsket, og da paret hadde sverget hinannen evig troskap, trodde von Ahlefeldt at han nærmest var kongens svoger, og at lykken derfor var gjort.

Liaisonen ble avslørt, og von Ahlefeldt ble arrestertert for majestestsfornærmelse og sendt til Munkholmen på ubestemt tid. Den ulykkelige prinsesse Louise ble i al hast giftet bort til en tysk hertug. Så snart hun hadde forlatt Danmark, fikk fangen i Trondhjem bedre forhold, og ble senere helt løslatt.

Bendix von Ahlefeldt satt senere som kommandant på Helgoland, og var fra 1771 landråd i Uetersen.

Referanser
----------

1. 1 2   Danmarks Adels Aarbog, bind 1982-84[Hentet fra Wikidata]
2. ↑   Danmarks Adels Aarbog[Hentet fra Wikidata]
3. 1 2  Louis von Ahlefeldt, Louis (1869). *Die Familie von Ahlefeldt*. *Die Schleswig-Holsteinische Ritterschaft. Ein Beitrag zur Adelsgeschichte Deutschlands und Dänemarks*. Schleswig: Verlag von Hermann Heiberg. s. 17.
4. 1 2  Mentz, Søren (2023). *Frederik 5. Den elskværdige europæer*. Gads Forlag. s. 159–161.
5. ↑  Bricka, Carl Frederik. «Louise, Hertuginde af Sachsen-Hildburghausen (Dansk biografisk Lexikon / X. Bind. Laale - Løvenørn)». *runeberg.org* **(dansk)**. Besøkt 3. desember 2023.

|  |  |
| --- | --- |
| Oppslagsverk/autoritetsdata | Geni
 |
***Shadow of the Vampire*** er en amerikansk film fra 2000 der handlingen er lagt til innspillingen av den klassiske vampyrfilmen *Nosferatu - Eine Symhonie des Grauens* fra 1922. *Shadow of the Vampire* spiller på myten om at grunnen til at skuespiller Max Schreck, som spilte Grev Orlock, tolket rollen så overbevisende, var at han selv var vampyr. Filmen er samtidig en hyllest til den tyske regissøren Friedrich Wilhelm Murnaus berømte skrekkfilm.

Handling
--------

Regissør F.W. Murnau tar med seg sitt filmteam og sine skuespillere til et avsidesliggende sted i Øst-Europa for å spille inn sin vampyrfilm. Max Schreck, en obskur teaterskuespiller, vil vente på dem i slottet de skal bruke til størstedelen av scenene. Schreck opptrer veldig profesjonelt, og insisterer på å alltid være i karakter, med full sminke. Dette uroer filmteamet, og en av kameramennene føler seg terrorisert og dårlig, og må byttes ut.

Ved en anledning deler to av crewet en flaske vin ute om natten, og Schreck slår seg ned hos dem. Han svarer på spørsmålene deres som om han var en flere århundrer gammel vampyr, og da en flaggermus flyr forbi, griper han den lynraskt og suger den tom for blod. Hans tilhører blir tydelig preget av dette.

Det viser seg at Murnau har gjort en avtale med en virkelig vampyr for å gjøre filmen realistisk. Som belønning for jobben, skal vampyren få den kvinnelige hovedrolleinnehaveren Greta Schröder som belønning. Vampyren er utålmodig, og dreper en av crewet. Murnau må true ham til å oppføre seg, samtidig som han må berolige sine investorer.

Filmen ender med at Schreck dreper Schröder og resten av crewet før han blir utsatt for sollys og dør selv, alt mens Murnau fortsetter å filme.

Roller
------

* John Malkovich .... Friedrich Wilhelm Murnau, regissør av *Nosferatu*
* Willem Dafoe .... Max Schreck, som spiller Grev Orlock
* Udo Kier .... Albin Grau, produsenten og dekoratøren
* Cary Elwes .... Fritz Arno Wagner
* Catherine McCormack .... Greta Schröder, som spiller Ellen Hutter
* Eddie Izzard .... Gustav von Wangenheim, som spiller Hutter
* Aden Gillett .... Henrik Galeen

Eksterne lenker
---------------

* (en) *Shadow of the Vampire* på Internet Movie Database Rediger på Wikidata

* (no) *Shadow of the Vampire* hos Filmfront Rediger på Wikidata

* (sv) *Shadow of the Vampire* i Svensk Filmdatabas Rediger på Wikidata

* (da) *Shadow of the Vampire* i Danmark Nationale Filminstitut Rediger på Wikidata

* (en) *Shadow of the Vampire* på AllMovie Rediger på Wikidata

* (fr) *Shadow of the Vampire* på Allociné Rediger på Wikidata

* (nl) *Shadow of the Vampire* på MovieMeter Rediger på Wikidata

* (en) *Shadow of the Vampire* på Turner Classic Movies Rediger på Wikidata

* (en) *Shadow of the Vampire* på American Film Institute Rediger på Wikidata

* (en) *Shadow of the Vampire* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Altaj**, eller **Altajfjellene**, er en fjellkjede i Sentral-Asia som ligger i grenseområdene mellom Russland, Kina, Mongolia og Kasakhstan. Fjellkjeden er mer enn dobbelt så lang som Alpene og strekker seg opp mot 4 500 moh. Naturen er storslått og faunaen rikholdig.

I nord ender fjellkjeden ved 52° N og i øst mellom 84° og 90° Ø (hvor fjelkjeden går over i Sajanfjellene mot øst). Herfra strekker den seg sørøstover til rundt 45°N 99°Ø, hvor den gradvis blir lavere og går over i Det mongolske platå. De store elvene Irtysj, Ob og Jenisej har sine kilder Altajfjellene. Altajfjellene er kjent som opprinnelsesstedet til de tyrkiske folkeslag. 

Navnet *Altaj* på tyrkisk: *Alytau* eller *Altay* betyr *Al* (gull), *tau* (fjell), og på mongolsk Алтайн нуруу (Altain nuruu): *Gullfjellene*. Den foreslåtte altaiske språkfamilie har hentet sitt navn fra fjellkjeden.

I 1998 ble deler av fjellkjedens russiske område, De gyldne fjellene i Altaj, tatt opp i Unescos verdensarvsliste.

Geologi
-------

Det sibirske Altaj utgjør den nordligste regionen som er påvirket av den tektoniske kollisjonen mellom India og Asia. Massive forkastningssystemer løper gjennom området. Fjellene består hovedsakelig av granitter og metamorfe bergarter. 

* Belukha-toppen i Altaj Belukha-toppen i Altaj
* Kutsjerladalen i AltajKutsjerladalen i Altaj
* Altajfjellene (Kutsjerlasjøen)Altajfjellene (Kutsjerlasjøen)
* Kutsjerlasjøen i AltajKutsjerlasjøen i Altaj

Se også
-------

* Altaiske språk
* Samojeder

Fotnoter
--------

**Type nummerering**
1. ↑  russisk: *Алтайские горы*; mongolsk: ᠠᠯᠲᠠᠢ ‍ᠶᠢᠨ ᠨᠢᠷᠤᠭᠤ

Referanser
----------

1. ↑  Altai *Peakbagger.com*

Eksterne lenker
---------------

* (en) Altay Mountains – kategori av bilder, video eller lyd på Commons Rediger på Wikidata

* (en) Altay Mountains – galleri av bilder, video eller lyd på Commons Rediger på Wikidata
* 24-days in Altai – En reiseskildring fra sør i Altai.
* UNESCOs evaluering av Altai (PDF-fil)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** BNE **·** GeoNames
 |
**CoviVac** (russisk: КовиВак) er en inaktivert virus-basert covid-19-vaksine utviklet av Tsjumakovsenteret (Федеральный научный центр исследований и разработки иммунобиологических препаратов имени М.П.Чумакова РАН) som er et institutt tilknyttet Det russiske vitenskapsakademi. Den ble godkjent for bruk i Russland i februar 2021, som den tredje koronavirusvaksinen som ble godkjent der. Per tidlig mars 2021 hadde den ennå ikke vært gjennom Fase III klinisk testing.

CoviVac-injeksjonen gis i to doser, 14 dager adskilt; den transporteres og lagres i vanlig kjøleskapstemperatur (2 til 8 grader celsius).

Referanser
----------

1. 1 2 3  Ivanova, Polina (20. februar 2021). «Russia approves its third COVID-19 vaccine, CoviVac». *Reuters* **(engelsk)**.
2. 1 2  Welle (www.dw.com), Deutsche. «Two more Russian vaccines: What we do and don't know | DW | 09.03.2021». *DW.COM* **(engelsk)**. Besøkt 13. mars 2021.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Hofteleddsdysplasi** (HD) er en utviklingsfeil i hofteleddene og kan angå ett eller begge hofteledd. Defekten består i at hofteskålen og lårhodet ikke passer til hverandre. Det dannes sekundærforandringer rundt leddet i form av forkalkninger. Det kan også oppstå unormal slitasje inne i hofteleddet, som igjen kan gi unormale trykkbelastninger på deler av leddet. Deler av leddbrusken kan slites bort og erstattes av beinvev i kroppens forsøk på å reparere de skadene som har oppstått. Det finnes ulike grader av denne defekten – og hofteleddene graderes etter følgende skala: fri (A, B), svak (C), middels (D) eller sterk (E) grad av HD.

Årsak
-----

Utviklingen av HD hos en hund skyldes en kombinasjon av arv og miljø. Arvbarheten gir uttrykk for hvor stor del av totalvariasjonen i en egenskap som skyldes arvelige faktorer. Norske undersøkelser viser en arvbarhet kan variere mellom 20 % og 50 % i forskjellige litteratur. Dette innebærer at også andre faktorer har stor betydning for utvikling av defekten. Man antar imidlertid at en hund ikke utvikler HD med mindre det foreligger en arvelig disposisjon, men en hund trenger ikke utvikle HD til tross for at den kan være arvelig disponert.

Ingen undersøkelse metoder som bruker fenotype for å registre en sykdom er 100 % nøyaktig. Det er derfor mulig at hunder som har HD bli registret som HD fri og dermed vil de da brukes i avl. Videre er det flere oppdretter som bruker hunder med HD i avl og dermed gen for denne sykdommen bli ført videre.

  

Det pågår nå en stor undersøkelse ved Norges veterinærhøgskole: *Fôring, veksthastighet og skjelettsykdommer*. Denne undersøkelsen tar blant annet sikte på å få mer kunnskap om miljøfaktorer som påvirker utviklingen av skjelettsykdommer som HD. I undersøkelsen inngår til sammen ca. 650 hunder av rasene leonberger, irsk ulvehund, labrador retriever og newfoundlandshund som følges fra fødsel til de er 2 år – i sitt naturlige hjemmemiljø.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | LCCN **·** NKC
 |
***Merma*** er en slekt i familien marihøner (Coccinellidae) innen ordenen biller (Coleoptera).

Beskrivelse
-----------

Marihøner er små til middelsstore (1–9 mm i Norge), bredt ovale, høyt hvelvede biller med påfallende korte antenner, vanligvis fint hårkledte. Mange arter er kontrastrikt farget i rødt, gult og svart. 

Marihønene viser stor variasjon i farger og mønster (tegninger).

  

Hodet er kort og bredt med fasettøyne som gjerne er innskåret i fremkanten. Antennene er kølleformede og ganske korte, vanligvis kortere enn hodet er bredt. Brystskjoldet (pronotum) er mye bredere enn langt, ofte lyst med en mørk tegning i midten eller svart med noen lyse flekker. Dekkvingene er avrundede og hvelvede, uten tydelige punktrekker. Beina er korte og kraftige, med fire-leddete føtter der det andre leddet er ganske lite slik at de ved liten forstørrelse ser tre-leddete ut.

Larvene er ofte ganske fargerike, med en spoleformet eller noe avflatet kropp. Hvert kroppsledd bærer flere vorter med børster i spissen, og de tre beinparene er ganske lange.

Levevis
-------

Artene i denne slekten er ulikt de fleste andre marihøner planteetere.

Utbredelse
----------

Slekten er utbredt i Afrika inkludert Madagaskar.

Systematikk
-----------

Marihøner er brukt som det norske navnet på gruppen Coccinellidae, men også på en delgruppe av førstnevnte, (egentlige) marihøner (Coccinellinae). Dette er i samsvar med forslag til norske navn på alle de 296 familiene og underfamiliene til de norske billene. Norske navn på arter er hentet fra *Norske dyrenavn med tilhørende vitenskapelige navn*. Systematikken følger *Norske Insektfamilier og deres artsantall*.

* ordenen biller (Coleoptera)
	+ underordenen Polyphaga
		- gruppen (infraorden) Cucujiformia
			* overfamilien glans- og flatbiller (Cucujoidea)
				+ familien **marihøner** (Coccinellidae), Latreille, 1807
					- underfamilien **hårmarihøner** (Epilachninae Mulsant, 1846)
						* stammen Epilachnini Mulsant, 1846 - ca. 1000 arter
							+ slekten ***Merma*** Weise, 1898
								- *Merma ankarana* Szawaryn & Czerwinski, 2023
								- *Merma antakotako* Szawaryn & Czerwinski, 2023
								- *Merma fisheri* Szawaryn & Czerwinski, 2023
								- *Merma hovana* (Sicard, 1907)
								- *Merma limbata* Weise, 1898
								- *Merma mediata* Kapur, 1948
								- *Merma quadriguttata* (Sicard, 1909)
								- *Merma rufa* Fürsch, 1986
								- *Merma spilota* Weise, 1898

Referanser
----------

1. ↑  «Artsdatabankens artsopplysninger». Artsdatabanken. 10. oktober 2020. Besøkt 10. oktober 2020.
2. ↑  Ødegaard, o.a. 2004
3. ↑  Hofsvang T. 1982.
4. ↑  Ottesen, 1993.

Eksterne lenker
---------------

* *Artikkelen er ikke koblet til Wikidata*
**André Jarnvig Jensen** (født 6. desember 1987) er en norsk rapper, produsent og tegneserietegner. Han vokste opp på Mysen i Østfold. I 2008 flyttet han til Oslo, hvor han i perioden 2009–2014 studerte ved Kunsthøgskolen i Oslo.

Design
------

Han har illustrert omslaget til det Oslo-baserte punkbandet Oslo Ess' album *Uleste bøker og utgåtte sko* (2011) og to ungdomsbøker av Lisbeth Iglum Rønhovde.

Krutt-Kim
---------

Jensen har tegnet tegneserien *Krutt-Kim, komplett og usensurert fra 2005 til 2011* som ble utgitt på Kontur forlag. Han laget også en spesialversjon av tegneserien, *Kim Goes Kingsize*, for nettstedet til det skandinaviske hiphop-magasinet Kingsize.no. I spesialversjonen møter Kim kjente skikkelser fra det skandinaviske hiphop-miljøet.

Musikk
------

I 2008 var Jensen med på å etablere selskapet Bonsaiety Records. Han er medlem av rap-gruppa Evig Poesi og fast deltager i rapbattle-ligaen SkeezTV Battles. Jensen bidro i 2018 som låtskriver til Mads Hansens «Sommerkroppen». Låten toppet VG-lista og vant Spellemannsprisen for «Årets låt». I september 2020 slapp Jensen sin første låt «Traktor» under navnet Hagle sammen med Olav Tokerud. De har rappet sammen side 2003, men først i 2020 som Hagle. De beskriver musikken sin som country-rap, og rapper blant annet om «bilær, bøgda, og blandevann». Låtene «Traktor» og «Født til å ragge» ble brukt i andre sesong av NRK-serien *Rådebank*.

Media
-----

Våren og sommeren 2011 var Jensen fast gjest i radioprogrammet *Martin Beyer Olsen Live* på NRK P3, med spalten *Smalltalk med André Jensen*. I 2016 var Jensen med i NRK-programmet *99 % norsk,* hvor han sammen med sin venninne Dominika dro til Polen for å lære mer om hennes polske bakgrunn.

Diskografi
----------

* Evig Poesi – *Ingenting er gratis* (2012), Bonsaiety Records
* Evig Poesi, Conurbia & Definite – *Verdens ende* (2011), Bonsaiety Records
* André Jensen – *Penger ække laga for fattigfolk* (2009), Bonsaiety Records
* André Jensen – *Ørepropper var et godt kjøp* (2008), Demo
* André Jensen & Tom Blue – *No Sleep* (2007), Demo
* OrigO – *Nullpunkt* (2005), Demo
* OrigO – *Babars kremmerhus* (2004), Demo

Referanser
----------

1. ↑  *Tål mine tics, takk!* og *Ti tanker i hue og ingen på papiret*
2. ↑  «Kim blir norsk rapper Arkivert 7. januar 2012 hos Wayback Machine.», Publisert 13. juni 2011.
3. ↑  «Mads Hansen (5) - Sommerkroppen». *Discogs* **(engelsk)**. Besøkt 1. april 2019.
4. ↑  «Sommerkroppen». *VG-lista 2019*. Besøkt 1. april 2019.
5. ↑   Fold, The. «Spellemann // Vinnere av Spellemannprisen 2018». *Spellemann*. Besøkt 1. april 2019.
6. ↑   besøkt 28.mars 2021
7. ↑  «Eftan i Østfold». Besøkt 28. mars 2021.
8. ↑  VG, besøkt 28.mars 2021
9. ↑  «Smalltalk med André Jensen Arkivert 24. juni 2011 hos Wayback Machine.», Publisert 17. juni 2011.
10. ↑  «NRK TV – 99 % norsk» **(norsk)**. Besøkt 1. april 2019.

Eksterne lenker
---------------

* Hjemmeside
* Bonsaiety Records Arkivert 16. september 2017 hos Wayback Machine.
* Evig Poesi

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Galliano** er en søt og sterk italiensk likør basert på vanilje, anis og flere andre krydderurter.

Historie
--------

Galliano ble utviklet i 1896 av den unge destillatøren Arturo Vaccari. Navnet er inspirert av major Giuseppe Galliano, en helt fra den italienske krigføringen i Abessinia (Etiopia). Drikkens farge skal symbolisere gullrushet i California (fra 1849).

Fremstilling
------------

Vaniljeblomst
Krydderblandingen som danner grunnlaget for denne likørens smak baseres i hovedsak på vanilje og middelhavsk anis og kinesisk stjerneanis. Andre viktige ingredienser er lavendel, mynte, kanel og koriander. Vaniljen er den viktigste smaksgiveren, sammen med sukker.

En blanding av alkohol og krydderiene destilleres og tilsettes deretter vanilje. Så tilsettes raffinert sukker, destillert vann og ren alkohol. Smaken er rund og balansert. Alkoholstyrken er på 30 %.

Drikkemåter
-----------

Galliano er hyppig brukt i cocktailer. Den vant stor popularitet da drinken *Harvey Wallbanger* kom til i 1969, og populariteten økte også sterkt i 1990-årene, med *Hot Shot*.

### Hot Shot

Hot shot lages naturligvis i et shot-glass. Man benytter 50/50 Galliano og varm kaffe, som helles i lagvis og deretter toppes med krem, slik at det blir tre like deler gult, sort og hvitt. Drikken tømmes i ett.

### Harvey Wallbanger

Harvey Wallbanger
Harvey Wallbanger er en variant av *Screwdriver*, tilsatt galliano. Blandingsforholdet er slik:

* 4 deler appelsinjuice
* ½ del Galliano
* 1½ del vodka

Den serveres i pjolterglass med is og pyntes med en appelsinskive.

### Jungle Juice

Ingredienser:

* 20 ml Passoã Pasjonsfrukt
* 20 ml Galliano
* 100 ml appelsinjuice

Den lages i en shaker med is, og serveres i et highballglass dandert med en appelsinskive.

Kilder
------

* 
* Vinmonopolet –
* Apéritif -

Eksterne lenker
---------------

* Offisielt nettsted Rediger på Wikidata

* (en) Galliano (liqueur) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** TasteAtlas
 |
| Medaljeoversikt |
| --- |
| Konkurrerte for Sverige Sveriges flagg |
| Orientering |
|  Seire sammenlagt i Verdenscupen: 0 |
| Verdenscupseire, enkeltløp: 1
(6 pallplasseringer)  *Per 1. september 2018* |
| Verdensmesterskap |
| Bronse | 2016 Sveriges flagg Strömstad-Tanum | Stafett |
| Bronse | 2017 Estlands flagg Tartu | Lang |
| Bronse | 2017 Estlands flagg Tartu | Stafett |

**William Lind** (født 12. februar 1985) er en svensk orienteringsløper som konkurrerer for den svenske orienteringsklubben Malungs OK Skogsmårdarna og det svenske landslaget.

Karriere
--------

William Lind har representert det svenske landslaget under VM i orientering i 2010, 2011, 2015 2016 og 2017. Hans beste individuelle resultat i verdensmesterskapssammenheng er 3.plass og bronsemedalje fra langdistansen i estiske Tartu i 2017. I EM i 2014 i portugisiske Palmela ble Lind nummer seks på langdistansen. Han var med på Sveriges lag som tok bronse på VM-stafettene i 2016 og 2017. Fra Verdenscupen i orientering har han fem pallplasseringer. Han ble nummer tre på et sprintløp i Norge under *Nordic Orienteering Tour* i 2011 og tok andreplassen bak Thierry Gueorgiou i 2015-sesongens sjette verdenscupløp, en mellomdistanse i Munkedal ved Uddevalla.

William Lind vant den prestisjetunge femdagerskonkurransen O-Ringen sammenlagt i 2015. Han tok sin første verdenscupseier 1. september 2018 da han vant jaktstarten under prøve-VM i Aremark, Østfold.

Meritter
--------

Se oversikter til høyre over medaljer fra hans karriere. 

### Verdenscupseire

| Nr. | Dato | Sted | Distanse |
| --- | --- | --- | --- |
| **1.** | 2018-09-011. september 2018 | Norges flagg Aremark | Prolog + mellomdistanse (j) |

* *(j)=jaktstart*

Eksterne lenker
---------------

* (en) William Lind – IOF Rediger på Wikidata

* (en) William Lind – World of O Rediger på Wikidata
* "William Lind" hos orientering.se Sveriges flagg
**Widad Akrawi** (født 1969 i Akrê i Syd-Kurdistan i Irak) er en kurdisk menneskerettighetsforkjemper og forfatter

Biografi
--------

Akrawi ble født i Syd-Kurdistan i Nord-Irak. Til tross for vanskelige omstendigheter ble hun allerede i 1990 ferdig utdannet sivilingeniør.

Kort tid etter invaderte diktatoren Saddam Hussein Kuwait – som kjent en begivenhet som utløste Gulfkrigen. Etter krigen innledet kurderne nok en gang en frigjøringskamp, og det lyktes dem å befri mesteparten av Syd-Kurdistan. Dramatiske begivenheter tvang Widad til å flykte ut av landet.

I Danmark har hun arbeidet ved Rigshospitalet med forskning på arvelige sykdommer. Hennes første roman, *Taras bok*,  ble utgitt i Danmark i 2003. *Taras bok* ble oversatt til norsk og utgitt i Norge i 2005.

Hun er kjent som en menneskerettighetsforkjemper og fredsaktivist.

Referanser
----------

1. ↑   ekurd.net[Hentet fra Wikidata]
2. ↑   forusa.org, arkiv-URL web.archive.org[Hentet fra Wikidata]
3. ↑  «Widad Akrawi: The Kurds and International Agreements» ekurd.net 9. juni 2008
4. ↑  Ugeskriftet.dk Arkivert 18. juli 2011 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Widad Akrawi – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
| Medaljeoversikt |
| --- |
| Konkurrerte for Russland Russlands flagg |
| Orientering |
|  Seiere sammenlagt i Verdenscupen: 0 |
| Verdenscupseiere, enkeltløp: 0 (1 pallplassering)  *Per 11. oktober 2016* |
| Verdensmesterskap |
| Gull | 2016 Sveriges flagg Strömstad-Tanum |  Stafett |
| Bronse | 2014 Italias flagg Venezia |  Sprintstafett |
| Bronse | 2018 Latvias flagg Riga |  Stafett |
| Europamesterskap |
| Bronse | 2016 Tsjekkias flagg Jeseník |  Stafett |
| Junior-VM |
| Gull | 2010 Danmarks flagg Aalborg |  Stafett |

**Anastasia Rudnaya** (født Anastasia Tikhonova 4. oktober 1990 i St. Petersburg) er en russisk orienteringsløper. Hun løper for den finske klubben MS Parma, russiske CSP Novgorod og det russiske landslaget. Hun er verdensmester i stafett.

Rudnaya var på det russiske laget som tok gull på stafetten under VM i svenske Strömstad-Tanum i 2016. Sammen med Svetlana Mironova og Natalia Gemperle tok hun Russlands foreløpig eneste VM-stafettgull i kvinneklassen. Hun løp første etappe for Russland som tok VM-bronse på sprintstafett i Venezia i 2014. De øvrige løperne på det russiske bronselaget var Gleb Tikhonov, Andrej Khramov og Galina Vinogradova. I 2016 var hun med på Russlands lag som tok bronse i stafett i EM i Tsjekkia. Fra EM i orientering har Rudnaya fjerdeplass fra langdistansen i portugisiske Palmela som sitt beste individuelle resultat. Det er på langdistanse hun også har sitt beste enkeltresultat fra Verdenscupen. Hun ble nummer to på distansen i Spania i 2014.

Referanser
----------

1. ↑  IOF Eventor. «Official Results for Relay». *IOF Eventor*. Besøkt 12. oktober 2016.

Eksterne lenker
---------------

* (en) Anastasiya Tikhonova – IOF Rediger på Wikidata

* (en) Anastasiya Tikhonova – World of O Rediger på Wikidata

* (en) Anastasiya Tikhonova – World of O Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
| Medaljeoversikt |
| --- |
| Konkurrerte for Danmark Danmarks flagg |
| Orientering |
|  Seire sammenlagt i Verdenscupen: 0 |
| Verdenscupseire, enkeltløp: 0
*Per 17. oktober 2016* |
| Verdensmesterskap |
| Gull | 2016 Sveriges flagg Strömstad-Tanum | Sprintstafett |
| Europamesterskap |
| Sølv | 2016 Tsjekkias flagg Jesenik | Sprintstafett |

**Cecilie Friberg Klysner** er en dansk orienteringsløper som er verdensmester i sprintstafett.

Karriere
--------

Cecilie Friberg Klysner slo gjennom i 2016-sesongen da hun var med på Danmarks lag som tok to internasjonale mesterskapsmedaljer i sprintstafett. Klysner tok over førsteetappen på danskenes sprintstafettlag etter at Emma Klingenberg la opp på internasjonalt nivå etter 2015-sesongen. Friberg Klysner tok vare på muligheten og gjorde en god prestasjon da Danmark tok sølv under EM i orientering i tsjekkiske Jeseník. Senere i 2016 ble Danmark verdensmestre i sprintstafett i svenske Strömstad-Tanum ettersom Friberg Klysner, Tue Lassen, Søren Bobach og Maja Alm gikk helt til topps på VM-programmets nyeste øvelse.

Eksterne lenker
---------------

* (en) Cecilie Friberg Klysner – International World Games Association Rediger på Wikidata

* (en) Cecilie Friberg Klysner – IOF Rediger på Wikidata

* (en) Cecilie Friberg Klysner – World of O Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Irom Chanu Sharmila** (født 14. mars 1970 i Imphal i Manipur) er en indisk journalist, lyriker og menneskerettighetsforkjemper. Hun fastet i flere år i protest mot indiske myndigheters politikk i delstaten Manipur og kalles også «jernkvinnen fra Manipur».

Chanu sultestreiket og fastet i flere år i protest mot Armed Forces Special Powers Act, som gir indiske myndigheter vide fullmakter i kampen mot separatister og opprørere. Hun startet protesten mot myndigheten etter at soldater fra Assam Rifles drepte ti sivile på et marked i Malom i Manipur. Fra november 2000 ble hun tvangsforet gjennom en slange i nesen. Chanu ble holdt i et fengsel i Manipur. Hun ble satt fri noen dager i august 2014, men ble arrestert igjen. Den 22. januar 2015 avgjorde en dommer at hun skulle settes fri og hun slapp ut av fengselet samme dag. I juli 2016 kunngjorde hun at hun ville avslutte sultestreiken og stille til valg.

Hun giftet seg i 2017 og i 2019 ble hun mor til to tvillinger.

Referanser
----------

1. ↑  «India: Irom Sharmila fast in Ripley's Believe It or Not», *BBC News*, 9. mai 2012.
2. ↑  «India woman's 10-year fast against anti-insurgent law», *BBC News*, 3. november 2010.
3. ↑  «India campaign over 'draconian' anti-insurgent law», *BBC News*, 17. oktober 2011.
4. ↑  «Indiske Sharmila har sultestreiket i 12 år», *Dagbladet*, 8. november 2012.
5. ↑  «Irom Sharmila: India activist in 'suicide attempt' charge», *BBC News*, 4. mars 2013.
6. ↑  «Human Rights Activist Irom Sharmila Released From Prison», *NDTV*, 22. januar 2015. Lest 22. januar 2015.
7. ↑  Najar, Nida (27. juli 2016). «Indian Activist Says She Will End 15-Year Hunger Strike». *The New York Times*. ISSN 0362-4331. Besøkt 28. juli 2016.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
«Malibu» har flere betydninger.

**Malibu** er en kystby vest i Los Angeles fylke i den amerikanske delstaten California. Byen ligger 48 km vest for Downtown Los Angeles. Malibu er kjent for sitt milde middelhavsklima, vakre strender, samt velstående- og kjente innbyggere. Byen utgjør en 34 km lang stripe langs Stillehavet i Sør-California, og byen ble opprettet i 1991 under navnet City of Malibu. Området er kjent som hjem til en rekke Hollywood stjerner, samt andre velstående innbyggere. De fleste beboende bor få meter fra California State Route 1, også kjent som Pacific Coastal Highway (PCH). Noen bebyggelse er også i Malibu Canyons i Santa Monica-fjellene. Malibu hadde 10 654 innbyggere per 1. april 2020.

Byen er kjent som *21 miles of scenic beauty*, som refererer til at byen har en 21 miles (34 km) kystlinje, og er også kjent som *the Bu* blant surfere og lokale beboere. Malibu grenser til Los Angeles nabolaget Pacific Palisades i øst, Santa Monica fjellene i nord, Stillehavet i sør, og Solromar i Ventura fylke i vest. Kjente strender inkluderer Surfrider Beach, Zuma Beach, Topanga Beach, Point Dume Beach, Dan Blocker Beach, og andre. Parker inkluderer Malibu Creek State Park, Leo Carrillo State Beach and Park, Point Mugu State Park, og Robert H. Meyer Memorial State Beach.

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. 1 2  ; *folketellingen i USA 2020*.
3. ↑  ; *folketellingen i USA 2020*; redaktør: Bureau of the Census; besøksdato: 1. januar 2022.
4. ↑  Poole, Matthew Richard (2010). *Frommer's Los Angeles 2011*. Hoboken: Wiley. Side 49. ISBN 9780470917152.
5. ↑  Partridge, Eric (2008). Dalzell, Tom, ed. *The Concise New Partridge Dictionary of Slang and Unconventional English*. Victor, Terry (8th (rev.) ed.). Abingdon: Routledge. Sidetall 95. ISBN 9780415212595.
6. ↑
7. ↑

Eksterne lenker
---------------

* (en) Offisielt nettsted Rediger på Wikidata

* (en) Malibu, California – kategori av bilder, video eller lyd på Commons Rediger på Wikidata
* (en) Malibu – Encyclopedia of Surfing Rediger på Wikidata

|  |  |
| --- | --- |
| Oppslagsverk/autoritetsdata | TasteAtlas **·** Brockhaus Enzyklopädie **·** VIAF **·** VIAF **·** GND **·** LCCN **·** SUDOC **·** NKC **·** GeoNames **·** GeoNames **·** GeoNames **·** MusicBrainz **·** GNIS **·** GNIS
 |
**Torkel Opsahl** (født 17. mars 1931 i Stavanger, død 16. september 1993 i Genève) var en norsk jurist og internasjonalt anerkjent menneskerettighetsekspert, som var professor ved det juridiske fakultet ved Universitetet i Oslo.

Torkel Opsahl var elev ved Kongsgård skole i Stavanger. Han tok sin juridiske embetseksamen i 1955. Som student var han formann (titulert «Formand») i Det Norske Studentersamfund i 1954. I 1976 ble han valgt inn som medlem av den nyopprettede europeiske menneskerettighetskommisjonen. Han var senere styremedlem for det internasjonale menneskerettighetsinstituttet i Strasbourg. Han var, sammen med Asbjørn Eide, drivkraft bak opprettelsen av et norsk Institutt for menneskerettigheter i 1987 (nå: Norsk senter for menneskerettigheter), og ble instituttets første styreleder. Torkel Opsahl og Asbjørn Eide startet i 1982 det nordiske tidsskriftet Mennesker og Rettigheter (senere: Nordisk tidsskrift for menneskerettigheter).

I 1992 ble Opsahl utnevnt av FNs generalsekretær som medlem av FNs krigsforbrytelseskommisjon for det tidligere Jugoslavia. I de siste seks ukene han levde, var han leder for denne kommisjonen.

Et av Torkel Opsahls siste bidrag for fred og menneskerettigheter, var hans arbeid fra 1992, som leder for en uavhengig granskningskommisjon («the Opsahl Commission») som arbeidet for fredsløsninger i en fastlåst situasjon i Nord-Irland.

Norsk senter for menneskerettigheter arrangerer årlig «the Torkel Opsahl Memorial Lecture». 

Torkel Opsahl var gift to ganger, og hadde fire barn.

Referanser
----------

1. ↑  Stavanger Aftenblad: «Kongsgård-starer ved roret i Oslo», 21. juni 1954 s.1.

Eksterne lenker
---------------

* (no) Publikasjoner av Torkel Opsahl i BIBSYS
* Omtale på Norsk senter for menneskerettigheters hjemmeside
* Nekrolog i New York Times 20.9.1993
* Minneord fra Nord-Irland Arkivert 26. april 2012 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** GND **·** LCCN **·** ISNI
 |
Gardens drilloppvisning 17. mai 2003 i Huseby Leir
**Huseby leir**, eller Gardeleiren, ligger på Nordre Huseby vest i Oslo kommune, og er hovedkvarter for Hans Majestet Kongens Garde.

Husebyleiren er en spesiell leir i militær sammenheng, da den er bygd i to plan. På bakkenivå har man kontorer og brakker, mens man under leiren har et 0-plan med oppstillingsplasser for alle kompaniene samt parkerkeringsplasser for alle militære kjøretøy, mannskapsmesse, innendørs skytebane, våpendepot, tøydepot, systue, bensinstasjon, idrettshall og ekserserplass.

Etter endt rekruttskole ved Gardeskolen (6. gardekompani) flyttes de fleste rekrutter til Huseby, for å påbegynne utdannelsesperioden til sine respektive stillinger.

Innkvartering
-------------

De vernepliktige soldatene blir fordelt på forlegningsbygg kalt «kuber». I 2016 og 2017 ble 26 kuber pusset opp innvendig for å tilpasses allmenn verneplikt.

Historie
--------

Huseby leir ble bygget i 1984 på samme sted som Gardens gamle leir, en tidligere tysk brakkeleir fra andre verdenskrig. Store deler av anlegget er tegnet av Platou Arkitekter AS.

Leiren er en moderne leir, men har forfalt noe pga. bygningstekniske feil som har ført til mugg og store fuktskader i vegger og tak, noe som førte til at gardistene måtte spise i idrettsanlegget i ca. en mnd da taket i mannskapsmessen raste sammen sommeren 2008. I perioden 2002 til 2005 ble det foretatt en total renovering av leiren.

Gardeskolen flyttet i 2006 ut av Rena leir og inn på Terningmoen leir og øvelsesområdet ved Elverum.

Referanser
----------

1. ↑  «Arkivert kopi». Arkivert fra originalen 24. mai 2019. Besøkt 24. mai 2019.
2. ↑  «Forlegninger tilpasset Kongens menn og kvinner». *www.forsvarsbygg.no* **(norsk)**. Besøkt 6. desember 2022.

Eksterne lenker
---------------

* Huseby på Forsvaret.no
* Huseby på SNL.no

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Sentralt stedsnavnregister
 |
**Stan Lourduswamy**, kjent som **Stan Swamy** (født 26. april 1937 i Tiruchirappalli (Trichy) i Tamil Nadu i Britisk India; død 5. juli 2021 i Mumbai) var en indisk katolsk prest tilhørende jesuittordenen og menneskerettighetsaktivist.

Liv og virke
------------

Swamy studerte teologi og sosiologi i 1970-årene på Filippinene. Som student tok han del i protester og demonstrasjoner mot regjeringen.[] Senere ble han kjent med den brasilianske erkebiskop Hélder Câmara. 

Swamy engasjerte seg særlig for adivasiene, en indisk urfolksgruppe, og for dalitene, de såkalte «urørbare».

Den 9. oktober 2020 ble han arrestert i den østindiske byen Ranchi av National Investigation Agency (NIA), som har ansvar for terrorbekjempelse, og anklaget for urostiftelse, maoistisk propaganda og terrorisme. Han ble beskyldt for delaktighet voldshandlingene ved Bhima Koregaon i 2018 og for påståtte bånd til Communist Party of India (Marxist). Kjente politikere som president Hemant Soren (Jharkhand) og Keralas førsteminister Pinarayi Vijayan engasjerte seg for hans løslatelse i mai 2021 fra Mumbais Taloja sentalfengsel.

Den 84-årige Swamy led av Parkinsons sykdom og ble smittet av covid-19 under fengselsoppholdet. Høyesterett i Mumbai forordnet at han skulle bringes til det katolske Holy Family Hospital i Mumbai. Der døde han den 5. juli 2021.

Referanser
----------

1. ↑   www.avvenire.it[Hentet fra Wikidata]
2. ↑  „Menschenrechtsarbeit ist kein Verbrechen!", Missio, lest 5. juli 2021
3. 1 2  „Brandbrief ans Auswärtige Amt: Freiheit für Stan Swamy!", Jesuitische Mission av 16. oktober 2020, lest 5. juli 2021
4. ↑  „Indischen Menschenrechtler Pater Stan Swamy SJ endlich aus Haft entlassen", Missio av 20. mai 2021, lest 5. juli 2021
5. ↑  „Father Stan Swamy tests positive for Covid-19", Vatican News av 1. juni 2021,lest 5. juli 2021
6. ↑  „Fr. Stan Swamy passes away", The Hindu av 5. juli 2021

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Mika Antero Partanen** (født 1992) er en finsk ishockeyspiller som spiller for den norske klubben Vålerenga. Han er en venstreving.

Partanen har spilt nærmest hele karrieren i finsk hockey, men unntak av et par sesonger med juniorhockey i Canada og noen måneder på utlån i Sveits. Han kom til Vålerenga fra Vaasan Sport i finsk toppdivisjon. Han fikk med seg én kamp for Jokerit i KHL sesong 2020/21, et lag han tidligere har spilt for i den finske toppdivisjonen. Partanen har flere sesonger bak seg i Helsingfors, der han blant annet var lagkamerat med Vålerenga-spiller Tommi Taimi.

Referanser
----------

1. ↑   Eurohockey.com, Eurohockey.com spiller-ID 122862, besøkt 25. april 2022[Hentet fra Wikidata]
2. ↑  Mika Partanens karrierestatistikker hos Eliteprospects

Eksterne lenker
---------------

* (en) Mika Partanen – Eurohockey.com Rediger på Wikidata

* (en) Mika Partanen – Hockeydb.com Rediger på Wikidata

* (en) Mika Partanen – Eliteprospects.com Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
Darttavle og en oche på gulvet
I dart er en **oche** linjen spilleren må stå bak når hen kaster. Med stålpiler skal den horisontale avstanden ochen til til skiven være 2,37 meter i henhold til World Darts Federation, mens for myke piler skal den være 2,44 meter.

Spilleren må stå slik at ingen del av foten strekker seg forbi kanten av ochen nærmest dartbrettet. En eller begge føtter kan berøre en hvilken som helst annen del, og spilleren kan om ønskelig lene seg frem over ochen.

Etymologi
---------

Opprinnelsen til navnet oche er ukjent, men kom trolig i bruk på 1920-tallet. Det ble opprinnelig stavet *hockey*, men ble forkortet til *oche* på slutten av 1970-tallet.

Referanser
----------

1. ↑  «World Wide Words: Oche».

| * v
* d
* r
Dart |
| --- |
| Glossar | 
* Oche
* Leg
* Sett
* Innertreff
* Gjennomsnittlig poengsum
* 9-dart

 |
| Spill | 
* 501
* Cricket
* Halve it

 |
| Organisasjoner | 
* British Darts Organisation
* World Darts Federation
* Professional Darts Corporation

 |
| Se også | 
* Delingen i dart (1994-2020)
* Darts world rankings
	+ PDC
* World Professional Darts Championship
	+ BDO
	+ PDC
	+ WDF

 |
President James Monroe, hvis navn er knyttet til Monroedoktrinen
**Monroedoktrinen** er en av USAs politiske doktriner. Den ble formulert av USAs femte president James Monroe (1758–1831). I sin tale om unionens tilstand proklamerte han den 2. desember 1823 for Kongressen at europeiske makter ikke lenger skulle tillates å kolonisere eller intervenere og blande seg inn i de nye selvstendige amerikanske nasjoners (både i Nord- og Sør-Amerika) affærer. USA skulle søke å holde seg nøytral i kriger mellom europeiske stater og deres kolonier. Men i tilfelle kriger av slik type senere skulle utvikle seg på de amerikanske kontinent(ene), ville De forente stater anse slike handlinger som fiendtlige. 

President James Monroe slo fast doktrinen som offisiell amerikansk politikk i sin syvende årlige *State of the Union Address* («Tale om unionens tilstand») til Kongressen, et skjellsettende øyeblikk i amerikansk historie i forhold til omverdenen og amerikansk utenrikspolitikk.
Doktrinen ble innført for å beskytte flere land i Sør- og Mellom-Amerika som på denne tiden nettopp var blitt eller var i ferd med å skaffe seg sin selvstendighet, og dermed var i en sårbar fase.

Eksterne lenker
---------------

* Om Monroedoktrinen, fra USAs Library of Congress

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** SUDOC **·** NDL
 |
**Øyestad Idrettsforening** (stiftet i 1929), klubbens håndballag er kjent under navnet *ØIF Arendal*, er et idrettslag fra Nedenes ved Arendal i Agder.

Under Idrettsgallaen 2009 ble Trygve Bringsverd fra lagets hoppgruppe hedret med prisen «Årets Ildsjel» for sitt mangeårige arbeid for å fremme hoppsporten på Sørlandet.

Fotball
-------

Klubbens fotballag har svingt opp og ned mellom 3. og 4. divisjon det siste tiåret. Gav fra seg sin plass i 3.div til FK Arendal i 2000 og ble hetende ØIF/FK Arendal 2 som da lå i 4. div. Klubben slet med spillere i 2004 og slo seg sammen med Hisøy og måtte da automatisk gå ned i 5. div. Øyestad oppløste seg fra Hisøy og måtte starte på nytt i 6. div. i 2006. Laget endte på en 3.-plass i 6. div. 2007. Flere kjente spillere har kommet opp i systemet fra Øyestad. Arve Seland, Kai Risholt og Roger Risholt.

### Tabell

6. divisjon Agder 2022 avdeling 4| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Øyestad | 16 | 10 | 4 | 2 | 57–27 | 30 | **34**  |
| 2 | Express 2 | 16 | 8 | 6 | 2 | 58–33 | 25 | **30**  |
| 3 | Risør | 16 | 8 | 2 | 6 | 54–42 | 12 | **26**  |
| 4 | Sørfjell | 16 | 7 | 3 | 6 | 37–36 | 1 | **24**  |
| 5 | Grane | 16 | 6 | 4 | 6 | 46–39 | 7 | **22**  |
| 6 | Hisøy 2 | 16 | 5 | 4 | 7 | 39–39 | 0 | **19**  |
| 7 | Lia | 16 | 5 | 2 | 9 | 31–59 | −28 | **17**  |
| 8 | Strømmen/Glimt | 16 | 3 | 5 | 8 | 33–48 | −15 | **14**  |
| 9 | Myra | 16 | 4 | 2 | 10 | 30–62 | −32 | **14**  |
|  | ~~Imås 2~~ | 0 | 0 | 0 | 0 | 0–0 | 0 |  **0** |
| Kilde  **·**  Rediger |

Håndball
--------

Utdypende artikkel: ØIF Arendal

Herrelaget ØIF Arendal rykket opp i eliteserien i håndball for herrer foran 2009/10-sesongen.

Øyestad IF har et lag i 2. Divisjon og 4. Divisjon.

Eksterne lenker
---------------

* Offisielt nettsted Rediger på Wikidata

| * v
* d
* r
6. divisjon fotball for menn, Agder Fotballkrets, avdeling 4, 2024 |
| --- |
|  | 
* Eidekameratene
* Express 2
* Gimletroll 2
* Hisøy 2
* Imås
* Iveland
* Kristiansandkameratene
* Lia
* Lillesand
* Sørfjell 2
* Tobienborg

 | Norges flagg |

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Kristian Monsen Røkke** (født 1983) er en norsk næringslivsleder med bred erfaring innen finans og industri. Han er i dag konsernsjef for Aker Horizons. Selskapet, som er notert på Oslo Børs, er en del av Aker ASA og utøver aktivt eierskap i selskaper innen fornybar energi og grønn teknologi over hele verden. Aker Horizons har en målsetning om å bidra til å redusere utslipp med 25 millioner tonn CO2-ekvivalenter årlig fra 2025.

Røkke har tidligere vært administrerende direktør i det børsnoterte investeringsselskapet, Akastor, og har også vært toppleder i det amerikanske skipsverftet Philly Shipyard. I dag er Røkke styreleder i begge disse selskapene, og innehar også en rekke styreverv i andre selskaper i Aker-familien, deriblant Aker Horizons-selskapene Aker Carbon Capture og Mainstream Renewable Power.

Kristian Monsen Røkke har en MBA i Business Administration fra The Wharton School, University of Pennsylvania. Han er sønn av den norske forretningsmannen Kjell Inge Røkke.

Referanser
----------

1. ↑  «Rørlegger Røkke ble toppsjef i USA». *www.dn.no* **(norsk)**. 27.08.2014. Besøkt 24. mai 2017.
2. ↑  «Aker Horizons». *Aker Horizons* **(engelsk)**. Besøkt 19. januar 2022.